open-index/open-wikipedia-markdown huggingface dataset:
Marianne Muri Sandberg

**Marianne Muri Sandberg** (født 1979) er en norsk handikappidrettsutøver som deltok som hesterytter for Norge i Paralympiske sommerleker 2012 i London. Med hesten *Fantastico* tok hun en 13.-plass med 67,0 prosentpoeng. Til daglig jobbet hun på sin  egen akupunkturklinikk. i 17 år frem til februar 2024. I 2025 startet hun firmaet Mestringsnøkkelen.

## Bakgrunn
Muri Sandberg ble utsatt for en bilulykke den 1. august 2001 som få trodde hun skulle overleve. Forutfor ulykken var hun aktiv i hestemiljøet og det var hennes mål i opptreningen også å komme tilbake på hesteryggen til tross for omfattende skader på halve kroppen. Fra 2008 ble hun tatt opp på landslaget for funksjonshemmede hvor hun rir i grad IV.

## Meritter
### Norgesmesterskap
* 2009 - Gull med hesten JJ Veronica 
* 2015 - Gull med hesten Fantastico 
### Nordisk mesterskap
* 2012 - Gull med hesten Fantastico

## Referanser
Glenn Johansen

**Glenn Johansen** (født 15. august 1974) er en norsk er en norsk handikappidrettsutøver innen sykkelsporten. Han deltok for Norge i Paralympiske sommerleker i London 2012 hvor han tok en fjerdeplass på tempoøvelsen. 

## Bakgrunn
Glenn Johansen sier selv at han alltid har likt å sykle. Etter at han syklet Trondheim-Oslo for første gang i 2005 fant han ut at han ville satse på sykling. I 2009 startet han for fullt med sin klubb SK Rye og fikk etter hvert kontrakt med Olympiatoppen. Under Paralympics i London deltok han både i fellesstart og tempo. Johansen har cerebral parese og deltar i sykkelklassen C3. 

## Referanser
Anders Bendssøn Dall

**Anders Bendssøn Dall** (født, antatt i 1550 i Danmark, død 18. april 1607 i Christiania) var biskop (*[[superintendent]]*) i Oslo og Hamar stift i årene 1601 til 1607.

Han sto sentralt i utarbeidelsen av den norske kirkeordinans etter reformasjonen, men hans radikale ideer, som ville gitt den norske kirke en selvstendig stilling overfor den danske, ble ikke tatt til følge i den endelige kirkeordningen.

Han var utdannet fra Københavns Universitet og fra utenlandske universitet da han tok på sin prestegjerning, og hadde først prestekall på Jylland, som sogneprest først i Eltang og Vilstrup og deretter fra 1586 i Kolding. Rundt 1590 ble han sogneprest i Helligåndskirken i København. Han fikk i 1591 magistergraden ved Københavns universitet og da utnevnt til dansk hoffpredikant for Christian IV. Han var med på kongens reise til Norge i 1598, og ble 1601 viet til superintendent (biskop) over Oslo og Hamar stift, et embete han satt i fram til sin død i 1607.

## Referanser


## Eksterne lenker
* Artikkel i Norsk biografisk leksikon
Nansensenteret

**Nansensenteret**, formelt: **Stiftelsen Nansen senter for miljø og fjernmåling**, engelsk: *Nansen Environmental and Remote Sensing Center* (NERSC), er et norsk forskningsinstitutt for miljø og fjernmåling. Det er en av fire partnere i Bjerknessenteret som i 2003 ble tildelt rolle som senter for fremragende forskning. Senteret ble etablert 1986 i Bergen. 

Nansensenteret ble etablert i samarbeid med Universitetet i Bergen og de to private aktørene Tenneco Oil i Stavanger, og GC Rieber fra Bergen. Sistnevnte huset senteret gratis de første årene. Første senterleder var professor Ola M. Johannessen (født 1938) som satt 1986 til 2010. Det nye G. C. Rieber Klimainstitutt ble etablert i 1996 med dr. scient. Helge Drange (født 1965) som instituttleder. Med 25 millioner kroner i pengegave fra Trond Mohn åpnet man i 2004 *Mohn-Sverdrup senter for globale studier av havet og værvarsling i havet*, oppkalt etter meteorolog og oseanograf Henrik Mohn (1835–1916; bror til Mohns bestefar) og oseanograf Harald Ulrik Sverdrup (1888–1957). Senteret har fire områder de forsker på: 
* klimamodeller
* overvåkning av Arktis og havområder (se sjøis)
* oseanografisk modellering (av havstrømmer) og 
* sosio-økonomiske sider ved miljø og klima.
Nansensenteret ble i 2005 nominert til EU sin Descartes-pris for prosjektet *Climate and Environmental Change in the Arctic*. Ny direktør i 2010 etter Johannessen ble Stein Sandven, som var professor ved Universitetssenteret på Svalbard. Etter en kort periode fra januar 2012 med Peter M. Haugan som direktør er Sandven fra august 2012 konstituert senterleder. 

## Internasjonale avdelinger
Nansensenteret etablerte *Nansen International Environmental and Remote Sensing Center* (NIERSC) i St. Petersburg i 1992, *The Nansen Environmental Research Center – India* (NERCI) i Cochin i 1998, *The Nansen–Zhu International Research Centre* (NZC) i Peking ved Inst. of Atmospheric Physics ved Chinese Academy of Sciences i 2003, *The Nansen-Tutu Centre for Marine Environmental Research* (NTC) ved University of Cape Town i 2010 og *The Nansen‐Bangladesh International Centre for Coastal, Ocean and Climate Studies* (NABIC) ved Bangladesh Centre for Advanced Studies i Dhaka i 2012. Nansensenteret og disse utenlandske sentrene utgjør i dag det som heter **Nansen Group**.

## Referanser




## Eksterne lenker
* nersc.no, Nansensenterets nettside
Morten Jahr

**Morten Jahr** (født 12. mars 1984) er en norsk er en norsk handikappidrettsutøver innen sykkelsporten. Han deltok for Norge i Paralympiske sommerleker i 2004, 2008 og 2012.  

## Bakgrunn
Morten Jahr startet med sykling og ski som sjuåring og fikk sin første sykkel da han var 10 år. Jar begynte på sykkellinjen på Norges Toppidrettsgymnas i 2001 og etter dette startet hans internasjonale karriere med deltakelse i sykkelritt.

Jahr mangler høyre ben fra kneet og ned, og bruker protese med egen sykkelspenne for å holde beinet fast i protesen.

## Meritter
### Verdensmesterskap
* 2002 - Bronse fellesstart, Tyskland
* 2006 - Bronse fellesstart, Sveits
* 2011 - Bronse fellesstart, Danmark 

### Paralympics
* 2004 Athen
** 6.-plass 4000 meter bane
** 11.-plass tempo
** 5.-plass fellesstart
* 2008 Beijing
** 8.-plass 4000 meter bane
** 10.-plass 1000 meter bane
** 7.-plass tempo
** 18.-plass fellesstart (veltet 4 kilometer før mål)
* 2012 London
** 20.-plass bane
** 14.-plass tempo

## Referanser
Ancistroides

* se systematisk inndeling

***Ancistroides*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore, ensfarget brune smygere.

## Levevis
Larvene lever på planter i ingefærfamilien (Zingiberaceae).

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Ancistroides* Butler, 1874 - 4 arter, Sørøst-Asia
***************** *[[Ancistroides armatus]]* (Druce, 1873)
***************** *[[Ancistroides gemmifer]]* (Butler, 1879)
***************** *[[Ancistroides longicornis]]* Butler, 1874
***************** *[[Ancistroides nigrita]]* (Latreille, 1824)

## Kilder
* Brower, A.V.Z. & Warren, A. (2007) *Ancistroides* på *Tree of life* http://tolweb.org/Ancistroides/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
* 
* Indian Foundation for Butterflies - *Ancistroides nigrita* http://ifoundbutterflies.org/286-ancistroides/ancistroides-nigrita
FLK «Aguila»

**FLK «Aguila»** ble bygget i 1888 som SS «Amy (Gordon)» for R. Gordon & Co. ved verftet Pickergill i Southwick, England.
Skipet ble i 1910 solgt til Søren L. Christensen i Sandefjord og døpt om «Aguila». Hun ble bygget om til flytende hvalkokeri med en tonnasje på 2&nbsp;368 brt og opererte ved San Pedro i Chile. I 1912 ble skipet solgt til H. Fredriksen i Kristiania og døpt om til «Thule». I sesongen 1912/13 opererte hun ved Sør-Shetlandsøyene med to hvalbåter for Fredriksens selskap Thule AS.

«Thule» ble i 1916 solgt til Johs. Leborg i Ålesund og døpt om til «Kolaastind». Den 12. april 1917 ble hun senket av en tysk ubåt (U 30), om lag 100 kilometer utenfor Fedje på vei fra New York til Stockholm. Fire personer omkom.

## Se også
*Liste over flytende hvalkokerier

## Referanser
Bueskyting under Paralympiske sommerleker 2012

**Bueskyting** ved Paralympiske sommerleker 2012 bestod av ni øvelser, fem for menn og fire for kvinner. Konkurransen ble arrangert ved Royal Artillery Barracks fra 30. august til 5. september.

## Kalender

## Medaljevinnerne

## Eksterne lenker
*
Bourne

**Bourne** kan sikte til:

*Bourne Shell, et språk til operativsystemet Unix
*Robert Bourne, avdød britisk roer og politiker
*James Bourne, engelsk vokalist
*Munroe Bourne, canadisk svømmer
*Iosefo Bourne, samoansk økonom
*Francis Alphonsus Bourne, avdød katolsk kardinal

## Jason Bourne
Romanserie og senere filmserie om agenten Jason Bourne
*Jason Bourne, hovedfiguren i romanserien med samme navn
*Bøkene
**Hvem var Jason Bourne, første boken av Robert Ludlum
**Gåten Jason Bourne (roman), andre boken av Robert Ludlum
**Jason Bournes ultimatum, tredje boken av Robert Ludlum
**Arven (bok) (org. tittel: *The Bourne Legacy*), første boken til Eric Van Lustbader
*Filmene
**Hvem var Jason Bourne (film) (org. tittel: *The Bourne Identity*), filmen basert på boken med samme navn.
**Gåten Jason Bourne (film) (org. tittel: *The Bourne Supremacy*), filmen basert på boken med samme navn.
**Jason Bournes ultimatum (film) (org. tittel: The Bourne Ultimatum*), filmen basert på boken med samme navn.
**[[The Bourne Legacy (film)]], film fra 2012 der hovedskuespiller [[Matt Damon]] er byttet ut med [[Jeremy Renner]] og filmen er basert på *Arven''.
Abuja-avtalen

**Abuja-avtalen** er en avtale som regulerer etableringen av det afrikanske fellesmarkedet (African Economic Community - AEC) fra 1991. Avtalen ble vedtatt på toppmøtet til Organisasjonen for afrikansk enhet (OAU, senere Den afrikanske union, AU) i Abuja i Nigeria. Planen er å innføre en felles afrikansk valuta i 2023.  Den  hypotetiske valutaen er blitt omtalt som **afro** eller **afriq**.

## Referanser
Canadian International Development Agency

**Canadian International Development Agency** (CIDA) er Canadas statlige bistandsorgan, etablert i 1968. CIDA driver bistand- og utviklingsarbeid i en rekke land i Latin-Amerika, Asia og Afrika.
## Eksterne lenker
*
DANIDA

**Danish International Development Assistance** (**DANIDA**) er organisert som en administrativ enhet innenfor det danske udenrigsministeriet. Danmark har (per 2010) 15 prioriterte samarbeidsland og yter i tillegg bistand til en rekke andre land i Afrika, Asia, Latin-Amerika, Midtøsten og Øst-Europa. I 2007 var dansk bistand på nærmere 14 milliarder danske kroner eller 0,81 prosent av bruttonasjonalproduktet (BNP).

## Eksterne lenker
* Danidas hjemmeside.
African Centre for Technology and Science

**African Centre for Technology and Science** (ACTS) er et internasjonal forskningsinstitutt som vektlegger vitenskap og forskning for å skape utvikling. Senteret startet som en frivillig organisasjon i Kenya i 1988 og samarbeider i dag med en rekke forskningsinstitusjoner, nasjonale myndigheter, FN-organisasjoner og frivillige organisasjoner.

ACTS fikk i 2009 innvilget kjernestøtte fra Norge til et nytt strategisk program som omhandler landbruk og matsikkerhet, biodiversitet og forvaltning av naturressurser samt energi og vannsikkerhet. 

## Referanser


## Eksterne lenker
*
African Peer Review Mechanism

**African Peer Review Mechanism** (APRM) er frivillige, nasjonale gjennomganger av styresett for medlemslandene i Den afrikanske union (AU). Det er landene selv som styrer og gjennomfører prosessen. Så langt har 29 land sluttet seg til ordningen.

## Eksterne lenker
* African Peer Review Mechanism
Arbeidsintensivitet

**Arbeidsintensivitet** er den relative mengden av arbeidskraft i forhold til kapital som blir benyttet i en prosess. Det motsatte er kapitalintensitivitet.

En arbeidsintensiv produksjon betegner en produksjonsform som krever mye arbeidskraft per produsert enhet. En industri, en bedrift eller et prosjekt blir karakterisert som arbeidsintensivt når mange mennesker er sysselsatt i produksjonen. For mange bedrifter i industriland kan dette medføre høye kostnader i form av lønninger. I mange utviklingsland, der lønningene ofte er lave, ses arbeidsintensivitet i produksjonen gjerne som et gode, blant annet fordi det bidrar til å øke sysselsettingen. Arbeidsintensiv teknologi/produksjon kan også være svært lønnsom, som for eksempel i Kina der stor tilgang på billig arbeidskraft har gjort arbeidsintensive kinesiske produkter attraktive på verdensmarkedet.
Arusha-erklæringen

**Arusha-erklæringen** var det politisk program til senere president Julius Nyereres parti Tanganyika African National Union, TANU (senere Chama cha Mapinduzi) i Tanzania. 

Den ble utarbeidet av Nyerere selv, og ble vedtatt i januar 1967 i byen Arusha. Den regnes som et av de viktigste dokumenter om økonomi og politikk i det selvstendige Afrika. 

Arusha-erklæringen la fundamentet for den sosialistiske kursen Tanzania slo inn på etter selvstendigheten, og la stor vekt på uavhengighet, sosial utjevning og selvberging, herunder landsbygdas og jordbrukets rolle i utviklingen, i motsetning til en mer teknokratisk/industriell kurs. Verdien av tradisjonelle organisasjonsformer, som for eksempel storfamilien, understrekes. Erklæringen fastslår også nødvendigheten av økt nasjonal kontroll over økonomien, blant annet gjennom sosialisering av banker, industri, handelsselskaper og plantasjer. I tillegg tok erklæringen opp menneskerettighetene og forbød TANUs ledere å bruke sin stilling til økonomisk vinning.
## Referanser
Nettverk for Asia-studier

**Nettverk for Asia-studier** er et norsk forskernettverk som ble opprettet i 1996. Forskernettverket har arbeider med å fremme studier, forskning og å spre kunnskap om Asia. De holder til ved Senter for utvikling og miljø på Universitetet i Oslo.

## Eksterne lenker
*
AusAID

**AusAID** (**Australian Agency for International Development**) var Australias statlige bistandsorganisasjon. Den hadde sitt hovedkontor i Canberra. Den ble lagt ned i 2013.

## Referanser


## Eksterne lenker
* 
* The story of how an AusAID project saved Cambodia from famine and made it a net exporter of rice. Puckridge, D. 2004. The Burning of the Rice. Sid Harta Publishers, Victoria. ISBN 1-877059-73-0. pp326
* Aid/Watch
* Centre for Independent Studies
Jere Forsberg

**Jere Forsberg** (født 3. mars 1994 er en finsk funksjonshemmet bueskytter, som konkurrerer i klassen W2. 

## Meritter
Ved Paralympiske sommerleker 2012 i London vant han gull individuelt med buetypen *compound*, i åpen klasse. Dette var hans første paralympiske leker. I plasseringsrunden fikk han nest beste poengsum, med 673 poeng, kun slått av amerikanske Matt Stutzman, som fikk 685 poeng. Forsberg slo Leos Bartos 6-0 i kvartfinalen og Dogan Hanci 7-3 i semifinalen, før han slo nettopp Matt Stutzman 6-4 i finalen. 

## Referanser


## Eksterne lenker
* London 2012 - Jere Forsberg
Matt Stutzman

**Matthew Stutzman** (født 10. desember 1982 i Kansas City) er en amerikansk funksjonshemmet bueskytter, som konkurrerer i klassen ST. Han er født uten armer.

## Meritter
Ved Paralympiske sommerleker 2012 i London vant han sølv individuelt med buetypen *compound*, i åpen klasse. I plasseringsrunden fikk han beste poengsum, med 685 poeng. Stutzman slo Dugie Denton 6-4 i kvartfinalen og Guillermo Rodriguez 6-4 i semifinalen, før han tapte 6-4 for finske Jere Forsberg i finalen. 

## Referanser


## Eksterne lenker
* 
* London 2012 - Matt Stutzman
Afrikanisering

**Afrikanisering** er en historisk betegnelse for en bevisst afrikansk politikk for økonomisk utjevning og politisk maktoverføring, blant annet gjennom å få egne borgere inn i sentrale stillinger, særlig innen forvaltning og næringsliv. For sistnevnte har afrikaniseringspolitikken gjerne betydd at industri, handel og jordeiendommer enten er blitt nasjonalisert eller overført til afrikanske eiere. 

Afrikaniseringspolitikken ble ansett som særlig viktig i landene der de tidligere kolonimaktene hadde satt egne, ikke-afrikanske borgere inn i viktige posisjoner i administrasjon, handel og industri. Mange av disse ble værende etter at kolonistyret opphørte fordi landene da ofte manglet kvalifisert personell i sin egen befolkning. 

## Kilder
*
Amazonas-pakten

**Amazonas-pakten** (**OTCA**) er en mellomstatlig organisasjon som arbeider for en bærekraftig og miljøvennlig utvikling av Amazonas-området. Traktaten TCA (*Tratado de Cooperación Amazonica*) ble først undertegnet 3. juli 1978 av de åtte landene som fortsatt er medlemmer. I 1995 ble OTCA etablert for å styrke gjennomføringen av avtalen, og i 2002 ble et permanent sekretariat opprettet i Brasils hovedstad Brasília. I oktober 2013 undertegnet den brasilianske utviklingsbanken BNDES (*Banco Nacional de Desenvolvimento Econômico e Social*) en avtale med OTCA om samarbeid om skogovervåkingsprosjekt i Amazonasregnskogen. Avtalen involverer også Amazonasfondet og omfatter et prosjekt med 5 års varighet og omkring 65 millioner kroner som skal brukes til bedre overvåking av skogene i OTCAs åtte medlemsland.

OTCA samarbeider med FNs miljøprogram (UNEP), og har publisert miljø-relaterte rapporter sammen med FN-organisasjonen. Rapporten *Environment Outlook in Amazonia – GEO Amazonia* fra 2009 viser at økt befolkning, avskoging og redusert nedbør er et av amazonas-områdets største utfordringer.

## Medlemsland

* – Bolivia
* – Brasil
* – Colombia
* – Ecuador
* – Guyana
* – Peru
* – Surinam
* – Venezuela

## Navneformer
De offisielle språkene til medlemslandene i OTCA er spansk, portugisisk, engelsk og nederlandsk. Amazonaspaktens navn og forkortelse på de forskjellige språkene:
***Spansk:** Organización del Tratado de Cooperación Amazónica – OTCA
***Portugisisk:** Organização do Tratado de Cooperação Amazônica – OTCA
***Engelsk:** Amazon Cooperation Treaty Organization – ACTO
***Nederlandsk:** Organisatie van de Overeenkomst voor Amazonische Samenwerking – OOAS

## Referanser


## Kilder
*OTCA – Offisielt nettsted Besøkt 18. april 2015
*Global Environment Facility: GEF Amazon project Besøkt 18. april 2015

## Eksterne lenker
* 
*UNEP: GEO Amazonia (OTCA/UNEP-rapport publisert 2009) (22 MB pdf) Besøkt 18. april 2015
Dogan Hanci

**Dogan Hanci** (født 30. september 1970 i Erzurum) er en tyrkisk funksjonshemmet bueskytter, som konkurrerer i klassen W2. 

Han er gift og har fire barn. 

## Meritter
Ved Paralympiske sommerleker 2012 i London vant han bronse individuelt med buetypen *compound*, i åpen klasse. I plasseringsrunden fikk han tredje beste poengsum, med 671 poeng. Hanci slo Peter Kascak 7-3 i kvartfinalen, men tapte for Jere Forsberg 7-3 i semifinalen, før han slo spanske Guillermo Rodriguez i kampen om tredjeplassen. 

## Referanser


## Eksterne lenker
* London 2012 - Dogan Hanci
Stein Øgrim

**Stein Øgrim** (født 1945) er en norsk sakprosaforfatter og skoleleder. Han var rektor ved Foss videregående skole i Oslo fra 1995 til 2015.

Øgrim er utdannet med hovedfag i realfag og arbeidet blant annet i 27 år som lektor og inspektør ved Oslo katedralskole. Han er lærebokforfatter for Gyldendal Undervisning, og er blant annet medforfatter for «Sigma», et læreplanverk i matematikk for studieforberedende utdanningsprogram i videregående opplæring.

## Referanser
Studieforberedende utdanningsprogram

**Studieforberedende utdanningsprogram** er en felles betegnelse for de fem videregående utdanningsprogrammene idrettsfag, musikk, dans og drama, Kunst, design og arkitektur, Medier og kommunikasjon og studiespesialisering. Felles for disse tre programmene er at bestått utdanning gir generell studiekompetanse som utgjør det faglige grunnlaget for å søke opptak til universiteter og høyskoler høyskole- og universitetsutdannelse.

Tilbudet påbygging til generell studiekompetanse er et alternativt løp for elever og lærlinger innen fag- og yrkesopplæring som ønsker å søke opptak til universiteter og høyskoler.

## Referanser
Sandefjord Seilforening

**Sandefjord Seilforening** (stiftet 27. august 1890) er en seilforening i Sandefjord.

Fra foreningens flotte anlegg på Seilerholmen og Granholmen 5&nbsp;km syd for Sandefjord drives utstrakt kurs- og opplæringsvirksomhet, tur- og regattaseiling og ikke minst hyggelig sosialt og sportslig samvær med medlemmer og gjester.

Foreningen har opp gjennom årene fostret mange gode seilere, blant dem Erik Bjørkum som seilte inn til sølv i Flying Dutchman under OL i 1988 sammen med Ole Petter Pollen fra Moss Seilforening.

## Eksterne lenker
* 
*
Liste over flaggbærere for Italia under OL

Dette er en liste over **flaggbærere som har representert Italia under OL**

Flaggbærere bærer sin nasjons flagg under åpningsseremonien i olympiske leker.

## Referanser
World Karate Federation

**World Karate Federation** (**WKF**) er et internasjonalt idrettsforbund for karate, anerkjent av Den internasjonale olympiske komité siden 1999 og medlem av Association of IOC Recognised International Sports Federations. WKF anerkjenner stilartene shōtōkan-ryū, wadō-ryū, gōjū-ryū og shitō-ryū.

WKF ble stiftet 16. juni 1970 under navnet World Union of Karate Do Organisations (WUKO), som en sammenslåing av de europeiske og japanske karateforbundene. Forbundet fikk sitt nåværende navn i 1990 og har i dag 180 nasjonale karateforbund som medlemmer, med omkring 1&nbsp;200 konkurrerende utøvere i verdensmesterskap.

Forbundets sekretariat er lokalisert til Athen i Hellas.

## Referanser


## Eksterne lenker
*
Mars-massakrene

**Mars-massakrene**, også kjent som  **Mars-hendelene** og **Mars folkemordet** (aserbajdsjansk: Mart soyqırımı) refererer til de armenske massakrene på opptil 12 000 aserier og muslimer  i Baku og området rundt i løpet av den korte perioden fra 30. mars 1918 til 2. april 1918  .

Aserbajdsjan betegner offisielt hendelsene som *soyqırım* (*folkemord*)., mens Armenia benekter at dette var et folkemord.

27. mars 2012 vedtok senatet i New York en resolusjon der 31. mars ble proklamert som en minnedag for aserbajdsjanere som ble drept i 1918 og beskrev Mars-massakrene som et folkemord utført av armenere og russere .

## Referanser
Koruthaialos

* se systematisk inndeling

***Koruthaialos*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore til ganske store (vingespenn 40-60 millimeter), bredvingede, mørkbrune smygere. Forvingen har et oransje tverrbånd.

## Levevis
Disse sommerfuglene finnes i hager, langs skogkanter og i sekundær skog. Larvene lever mest sannsynlig på gress. Ulikt de fleste andre smygere soler de seg med helt åpne vinger.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Koruthaialos* Watson, 1893 - 4 arter, Sørøst-Asia
***************** *[[Koruthaialos butleri]]* (de Nicéville, 1884) 
***************** *[[Koruthaialos focula]]* (Plötz, 1882) 
***************** *[[Koruthaialos rubecula]]* (Plötz, 1882)
***************** *[[Koruthaialos sindu]]* (de Nicéville, 1884)

## Kilder
* Brower, A.V.Z. & Warren, A. (2007) *Koruthaialos* på *Tree of life* http://tolweb.org/Koruthaialos/
* Markku Savela's Lepidoptera and some other life forms: Sjekkliste over artene. Hentet 2.9. 2012.
* Butterflies of Malaysia - *Koruthaialos rubecula* http://www.learnaboutbutterflies.com/Malaysia%20-%20Koruthaialos%20rubecula.htm

## Eksterne lenker
*
Trykkstyrke

**Trykkstyrke** er den maksimale sammenpressingen et materiale kan tåle uten å bryte sammen. Hvis bruddet oppstår plutselig og fremstreder et skjørt brudd, kan en kontrollert avprøving som regel gi ganske nøyaktige verdier. Det gjelder materialer som for eksempel betong, glass og keramikk. Metaller som mest av alt kjennetegnes ved duktilitet, det vil si en evne til å flyte plastisk under strekk, viser forskjellig trykkstyrke alt avhengig av prøvevilkårene.
Châu Hoàng Tuyết Loan

**Châu Hoàng Tuyết Loan** (født 8. februar 1975) er en vietnamesisk styrkeløfter som har deltatt tre ganger under de paralympiske sommerleker. Hun representerer Nha Trang Fitness Club nasjonalt og Vietnam i internasjonale konkurranser. Châu er den med flest paralympiske deltagelser for Vietnam og en av tre vietnamesiske utøvere som har deltatt i flere paralympiske leker.

Hun deltok første gang under de paralympiske lekene i 2004 i Athen med en 5.-plass i inntil 48-kilosklassen, en plass hun i 2012 i London kopierte i inntil 52-kilosklassen. Hennes beste plassering er en 4.-plass i inntil 48-kilosklassen fra lekene i 2008 i Beijing.

Hun fikk polio bare fire måneder gammel og har brukt rullestol siden. Hennes klassifisering i styrkeløft er PO.

## Referanser




## Eksterne lenker
* Profil  på Internasjonale Paralympiske Komités biografisider på ipc.infostradasports.com
* Profil på London2012.com/Paralympics
*
Vietnam under paralympiske leker

**Vietnam under Paralympiske leker** gjorde sin første opptreden under de Paralympiske sommerleker 2000 i Sydney, Australia. De har siden deltatt i samtlige sommerleker etter dette, men så langt pér 2016, har de ikke vært med i de paralympiske vinterlekene. Vietnam tok sine første medaljer under de Paralympiske sommerleker 2016 i Rio de Janeiro, Brasil, hvor de tok tilsammen fire medaljer – en gull, en sølv og to bronse. Det var styrkeløfteren Lê Văn Công som tok Vietnams første paralympiske medalje som også var den første paralympiske mestermedaljen for Vietnam. Văn Công tok sin gullmedalje i mennenes inntil 49&nbsp;kg.

## Medaljeoversikter

### Medaljer per leker

### Medaljer per sport

## Deltakere

## Meritter
Vietnams beste plasseringer under Paralympiske leker.

### Friidrett

### Judo

### Styrkeløft

### Svømming

## Se også
*Vietnam under OL

## Eksterne lenker
* Athlete Search Vietnam på www.paralympic.org
* Vietnam under Paralympiske sommerleker 2012 London
Frithiofs saga

**Frithiofs saga** er et diktverk av Esaias Tegnér, først utgitt i 1825. Verket er inspirert av den islandsk fornaldersagaen *[[Sagaen om Fridtjov den frøkne]]*.

De første delene av *Frithiofs saga* ble publisert i tidsskriftet *Iduna* 1820; det var romansene *Frithiof och Björn*, *Frithiof kommer till Kung Ring*, *Isfarten* och *Frithiofs frestelse*. Totalt består *Frithiofs saga* av 24 dikt, forfattet i ulike versemål. 

Et av diktene fra verket, «Kong Ring, Fridtjof og Ingeborg», ble utgitt som skillingstrykk i Norge.
## Referanser
Abrar Osman

**Abrar Osman Adem** (født 1. januar 1994) er en eritreisk langdistanseløper. Han deltok under sommer-OL i London i 5000 meter.

## Referanser


## Eksterne lenker
*
Teklemariam Medhin

**Teklemariam Medhin Weldeslassie** (født 1989) er en eritreisk langdistanse løper. Han deltok under sommer-OL i London i 10 000 meter.

## Referanser


## Eksterne lenker
*
Tyrkisk kaffe

**Tyrkisk kaffe** er en gammel bryggemetode for kaffe, som fremdeles blir brukt mange steder i Midtøsten, Afrika, Tyrkia, Balkan, Romania og Hellas. Vann helles sammen med veldig finmalt kaffe i en kjele med liten åpning kalt *ibrik* (Arabisk), *cezve* (Tyrkisk), dzezva (Serbo-kroatisk) som fortsatt er mye brukt på Balkan. Kaffen tas av varmen like før den når kokepunktet. Noen ganger lages kaffen sammen med sukker eller kardemomme. Resultatet gir en liten kopp med veldig sterk kaffe, med skum på toppen og et lag med kaffepulver på bunnen.

Kaffe har en lang og sterk tradisjon i Tyrkia, og det tyrkiske ordet for frokost, *kahvaltı*, rett oversatt blir «før kaffe» og det tyrkiske ordet for fargen brun, *kahverengi*, betyder «kaffefarget».

## Se også
* Arabisk kaffe

## Eksterne lenker
*
I’ll Be Home

**«I'll Be Home»** er en amerikansk populærmusikk fra 1955, skrevet av Ferdinand Washington og Stan Lewis. Den ble en hit med The Flamingos for Checker Records, et datterselskap til Chess Records. Singlen ble produsert av Randy Wood.

«I'll Be Home» ble også en hit i 1956 med sangeren Pat Boone. Den ble utgitt på single med «Tutti Frutti» som B-side. Singlens betegnelse var Dot 45-15443.

## Norsk versjon
B. Stølan har skrevet en norsk tekst. På norsk bærer den tittelen «Jeg savner meg selv». 

### Innspilling
*Thorleif Granum. Utgitt på singlen Troll TR&nbsp;172.

## Listeplasseringer
Versjonen til The Flamingos lå som # 5 på Billboards R&B-liste.
Versjonen til Pat Boone lå som # 1 i fem uker på den britiske singlelisten og 24 uker på listen sammenlagt. Den lå som høyest på en sjetteplass på den amerikanske Billboard-listen.
Arne Kotte

__NOTOC__

**Arne Kotte** (født 20. mars 1935 i Steinkjer, død 8. juli 2015 samme sted) var en norsk fotballspiller som spilte for Vålerenga, Steinkjer og Frigg fra begynnelsen av 1950-tallet til første halvdel av 1960-tallet. Kotte spilte også for , hvor han fikk 19 kamper og scoret tre mål.

Kotte begynte sin karriere i Steinkjer hvor han debuterte på A-laget som 16-åring. Han flyttet til Oslo, og spilte for Vålerenga høstsesongen 1952. Etter tre sesonger i VIF returnerte Kotte til Steinkjer sommeren 1955, før han i juni 1956 signerte proffkontrakt med den italienske klubben US Città di Palermo. Der pådro han seg en alvorlig kneskade kun fem minutter ut i sin første treningskamp, og ble erstattet i klubbens utenlandskvote av argentineren Santiago Vernazza, slik at proffoppholdet endte uten at Kotte fikk spille en eneste seriekamp for Palermo.

Etter det korte utenlandsoppholdet kom Kotte hjem til Norge høsten 1957. Han spilte deretter tre sesonger for Frigg Oslo, før han returnerte til moderklubben Steinkjer i 1960, og la opp som spiller etter 1965-sesongen.

## Internasjonalt
Kotte fikk sin landslagsdebut for  mot  under Nordisk mesterskap den 30. august 1953. Hans første mål for Norge kom i en vennskapskamp mot  den 25. mai 1955, i en kamp som endte 1–3. Hans 19. og siste landskamp kom i en vennskapskamp mot  den 5. november 1961 (1–1), hvor Kotte også scoret Norges mål.

### Landslagsmål for Norge

## Se også
* Liste over norske fotballspillere i Italia
* Liste over norske landslagsspillere i fotball for herrer

## Referanser


## Eksterne lenker
* 
* «Arne Kotte» hos Steinkjerleksikonet.no
* Fotball.no – Kottes spillerprofil
* Worldfootball.net – Kottes spillerprofil
Ali Smith

**Ali Smith** (født 1962 i Inverness) er en britisk forfatter. Hun debuterte i 1995 med novellesamlingen *Free Love and Other Stories*, og i 1997 fulgte romanen *Like*. I 2022 ga hun ut sin ellevte roman. Merete Alfsen er hennes norske oversetter.

Smith ble nominert til Bookerprisen for både *Hotel World* og *The Accidental*, og ble i 2005 tildelt Whitbread-prisen for romanen *The Accidental*.
 
Ali Smith skriver for *[[The Guardian]]*, *[[The Scotsman]]* og *[[The Times Literary Supplement]]*.

Smith ble i 2015 utnevnt til kommandør (CBE) av Order of the British Empire.

## Mottagelse
Ali Smith er kritikerrost og en publikumsfavoritt både i hjemlandet og i land der litteraturen hennes gis ut i oversettelser. Da hennes ellevte roman *Companion Piece* kom ut våren 2022, skrev det norske tidsskriftet *Vinduet*s anmelder om boken: «Boka er delt inn i seksjonar, med undertitlar som flettar seg saman til eit heile. Ho er fantastisk god.» Da Merete Alfsens norske oversettelse av den samme romanen – med tittelen *Andre tider* – ble gitt ut av Oktober forlag i januar 2023, skrev *nrk.no*s litteraturanmelder: «For en fin liten roman!».

## Bibliografi
### Novellesamlinger
* 1995: *Free Love and Other Stories*
* 1999: *Other Stories and Other Stories*
* 2003: *The Whole Story and Other Stories* – norsk tittel: *Hele historien og andre historier*
* 2008: *The First Person and Other Stories* – norsk tittel: *Første person og andre historier*
* 2015: *Public Library and Other Stories* 

### Romaner
* 1997: *Like* – norsk tittel: *Like*
* 2001: *Hotel World* – norsk tittel: *Hotell Verden*
* 2005: *The Accidental* – norsk tittel: *Levende bilder*
* 2007: *Girl Meets Boy* – norsk tittel: *Jente møter gutt*
* 2011: *There But For The* – norsk tittel: *På stedet mil*
* 2014: *How to Be Both* – norsk tittel: *Begge deler*
* «Årstidskvartetten»:
** 2016: *Autumn* – norsk tittel: *Høst*
** 2017: *Winter* – norsk tittel: *Vinter*
** 2019: *Spring* – norsk tittel: *Vår*
** 2020: *Summer* – norsk tittel: *Sommer*
* 2022: *Companion Piece* – norsk tittel: *Andre tider*

### Dramatikk
* 1986: *Stalemate*, ikke utgitt; oppført på Edinburgh Festival Fringe
* 1988: *The Dance*, ikke utgitt; oppført på Edinburgh Festival Fringe
* 1989: *Trace of Arc*, oppført på Edinburgh Festival Fringe
* 1989-1990: *Daughters of England*, ikke utgitt, Cambridge Footlights
* 1990: *Amazons*, Cambridge Footlights
* 1990: *Comic* (1990), ikke utgitt; oppført på Edinburgh Festival Fringe
* 2001: *The Seer*
* 2005: *Just*

## Referanser


## Eksterne lenker
*
Urke

**Urke** er ei bygd midt i Sunnmørsalpene i Ørsta kommune i Møre og Romsdal fylke. Bygda ligger på Rånahalvøya ved Norangsfjorden som er en arm av Hjørundfjorden. Bygda har mellom 30 og 40 fastboende, men det er mange som har hytte og feriehus der. Ved Urke landhandel får en kjøpt dagligvarer, drivstoff og medisin året rundt. Landhandelen driver også en campingplass som er åpen i sommerhalvåret. På kaihuset på Urke holder Basecamp Hjørundfjord til med café og pub. Rett ved, litt lenger inn, finner du Urke havn og gjestebrygge.

## Geografi

### Grenser
Bygda grenser mot Nordangsfjorden og Hjørundfjorden og mot Sunnmørsalpane i nord og Øyelandet i vest.

### Geologi

En del av Olivinåren fra Tafjord til Åheim går opp i dagen ved Maude. 

En endemorene strekker seg fra Urke til Stennes og gjør fjorden grunnere i dette området.

### Flora

En av de nordligste naturlige vokseplassene for Eik ligger på veien fra Lekneset.

### Fjell

* Slogen 1564 moh.
* Saksa 1073 moh.
*Urkeegga 924 moh.

## Samfunn
### Befolkning

Urke, Leknes og Maude utgjør en grunnkrets i Ørsta kommune.

Det bor omtrent  50 personer i kretsen (2020). Folketallet har gått sterk ned de siste 20 årene, men har stabilisert seg.

## Skole
Etter at skolen på Urke ble nedlagt på 90-tallet har Urke hatt felles skole med resten av bygdene i Hjørunfjord krets på Sæbø skole der det er både barneskole- og ungdomsskoletrinn. Elever fra Bondalen, Norangsdalen, Store Standal og Trandal går også på denne skolen.

## Samferdsel
Det er ferjeleie på Lekneset med ferje til Sæbø. Fylkesvei 655 går gjennom bygda langs med Lygnstøylvatnet og opp Norangdalen til Hellesylt.

## Næringsliv
 
Tussa Kraft har bygd ut Urkeelva med ett kraftverk som produserer 100 kWH.

Urke Fiskeoppdrett AS er ett settefiskanlegg av laks med konsesjon for produksjon av 5 mill. smolt. Urke Fiskeoppdrett AS er en del Vartdalgruppa.

Urke Landhandel er den lokale nærbutikken.

Urke Kaihus Cafe og Pub er hovedsakelig åpent hver dag i sommerhalvåret.

Det drives også jordbruk og gartneri virsomhet.

### Bedrifter

* Urke Fiskeoppdrett.

## Kultur
Bygda har et rikt kulturliv med den nedlagte skolen som fast møteplass, samt Cafe og Pub ved Urke Kaihus.

Den lokale kunstneren har ofte utstilling ved Galleri DownTown i Johan-garden.

## Reiseliv
Urke ligger i hjertet av Sunnmørsalpene og egner seg som en base for fjellturer til Jakta, Saksa, Urkeegga og Råna samt naturopplevelser og fjordturer. På ettersommeren har Urke daglig anløp av Hurtigruten.

Urke Camping består av 8 hytter, oppstillingsplass for bo-biler og campingvogner samt teltplasser.

### Turisme
Større turistskip på Norgescruise går ofte inn fjorden og snur innenfore Lekneset. All ilandsetting av passjerer skjer med tendring.

## Historie

Urke har hatt bosetning siden middelalderen.

## Eksterne lenker
* Hjørundfjordportalen
* Visit Hjørundfjorden 
* Urke Camping
Nguyễn Thị Hồng

**Nguyễn Thị Hồng** (født 17. mars 1979) er en vietnamesisk styrkeløfter som har deltatt to ganger under de paralympiske sommerleker og er en av tre utøvere som har deltatt i flere paralympiske leker for Vietnam.

Hun deltok første gang under de paralympiske lekene i 2004 i Athen med en 5.-plass i inntil 44-kilosklassen. En plass hun i 2012 i London forbedret til en 4.-plass i men nå i inntil 40-kilosklassen, som er hennes beste plassering.

Hennes klassifisering i styrkeløft er PO.

## Referanser




## Eksterne lenker
* Profil  på Internasjonale Paralympiske Komités biografisider på ipc.infostradasports.com
* Profil på London2012.com/Paralympics
Clarksville

**Clarksville** er en by i Montgomery County i delstaten Tennessee i USA. Byen er fylkessete i Montgomery County. Clarksville hadde et innbyggertall på 132 929 i 2010, noe som gjør den til den femte største byen i Tennessee. Byen er den niende raskest voksende byen i USA. Universitetet Austin Peay State University ligger i Clarksville.

Byen er en del av Clarksville storbyområde, som består av fylkene Montgomery County og Stewart County som ligger i delstaten Tennessee og Christian County og Trigg County som ligger i delstaten Kentucky. Clarksville storbyområde er det tiende raskest voksende storbyområde i USA.

Byen ble grunnlagt i år 1785 og ble oppkalt etter George Rogers Clark som var en general, frontkjemper og helt under den amerikanske uavhengighetskrigen.

## Kjente personer som er født eller har bodd i Clarksville

* Roy Acuff, Country-musiker.
* Jimi Hendrix, sanger, låtskriver og gitarist.
* Little Richard, sanger, låtskriver og pianist.
* Wilma Rudolph, tok tre OL-gull i OL 1960 i Roma på distansene 100 meter, 200 meter og på 4 x 100 meter stafett.
* William Westmoreland, amerikansk general under Vietnamkrigen.

## Referanser


## Eksterne lenker
* 
* The Leaf-Chronicle, lokalavis
* City Data, nettsted for bydata for Clarksville
* Tennessee Historical Society, lokal historieforening
Geometrisk albedo

Den **geometriske albedoen** til et himmellegeme er forholdet til den reelle lysstyrken ved null fasevinkel (det vil si sett fra lyskilden) til det av en *idealisert* flat og fullt reflekterende diffus refleksjon (Lambertiell) skive med samme tverrsnitt.

Diffus spredning innebærer at strålingen reflekteres isotropisk uten minne av plasseringen til den innfallende lysskilden. En fasevinkel på null tilsvarer at man ser langs retningen av belysningen. For jordbundne observatører skjer dette når legemet som det stilles spørsmål ved er i opposisjon og på ekliptikken.
Kvalifisering til VM i fotball 2014 (UEFA, gruppe E)

**[[Kvalifisering til VM i fotball 2014 (UEFA)]], gruppe E** begynte 7. september 2012 og ender 2013.  Vinneren av gruppa gikk direkte til sluttspillet, mens nummer to måtte spille play-off mot en annen gruppetoer.

## Tabell og kampoversikt

## Lagene
FIFAs verdensranking for juli 2011 ble brukt som grunnlag for seedingen da gruppene skulle trekkes samme måned, selv om kvalifisering til EM i fotball 2012 ikke var ferdigspilt ennå. For Norges del var dette svært gunstig, da de på dette tidspunktet hadde sin høyeste ranking på flere år, slik at Norge kom i seedingsgruppe 1. Dette var første gang siden kvalifisering til VM i fotball 2002 at Norge var førsteseedet. Seedingen ble som følger: (FIFA-rankingen på det respektive land i parentes).

*Pot1:  (12)
*Pot2:  (22)
*Pot3:  (30)
*Pot4:  (59)
*Pot5:  (80)
*Pot6:  (121).

Da gruppespillet startet i september 2012 var plasseringen til topp 3-lagene i gruppa snudd: Sveits var best på 20.-plass (nr 14 i Europa), Slovenia nr 2 på 24.-plass (nr 15 i Europa) og Norge nr 3 på en 34.-plass (nr 18 i Europa).

Dette var for øvrig tredje kvalifisering på rad Norge var i samme gruppe som Island, og andre på rad i samme gruppe som Kypros.

## Statistikk

## Målscorere

**5 mål**
* Milivoje Novaković, 
----
**4 mål**
* Gylfi Sigurðsson, 
* Kolbeinn Sigþórsson, 
----
**3 mål**
* Birkir Bjarnason, 
* Jóhann Berg Guðmundsson, 
* Fabian Schär, 
----
**2 mål**
*  Edgar Çani, 
*  Valdet Rama, 
*  Hamdi Salihi, 
*   Alfreð Finnbogason, 
*   Efstathios Aloneftis, 
*    Tarik Elyounoussi, 
*    Brede Hangeland, 
*    Joshua King, 
* Tim Matavž, 
*   Gökhan Inler, 
*   Xherdan Shaqiri, 
*   Mario Gavranović, 
*   Stephan Lichtsteiner, 
*   Granit Xhaka, 
----
**1 mål**
*  Armando Sadiku, 
*  Erjon Bogdani, 
*  Odise Roshi, 
*   Kári Árnason, 
*   Vincent Laban, 
*   Konstantinos Makridis, 
*    Markus Henriksen, 
*    John Arne Riise, 
*    Daniel Braaten, 
*    Tom Høgli, 
* Valter Birsa, 
* Boštjan Cesar, 
* Josip Iličić, 
* Kevin Kampl, 
* Andraž Kirm, 
* Rene Krhin, 
* Marko Šuler, 
*   Tranquillo Barnetta, 
*   Blerim Džemaili, 
*   Michael Lang, 
*   Haris Seferović, 


## Terminliste
West Valley City

**West Valley City** er en by i Salt Lake County i delstaten Utah i USA. Byen er en forstad til storbyen Salt Lake City og en del av Salt Lake City storbyområde. Byen hadde et innbyggertall på 129 480 i 2010, noe som gjør den til den nest største byen i Utah, bak Salt Lake City.

## Befolkningsvekst
Byen har hat en veldig stor befolkningsvekst de siste 30 årene. I 1980 hadde byen en befolkning på 72 299 og i årene fra 1980 til 1990 hadde byen en befolkningsvekst på 20,3% til 86 976 innbyggere i 1990. I år 2000 hadde byen et innbyggertall på 108 896, noe som er en befolkningsvekst på 25,2% siden 1990. De neste ti årene hadde byen en befolkningsvekst på 18,9%, noe som førte til at byen hadde et innbyggertall på 129 480 i 2010. Det er blitt estimert at byen vil ha et innbyggertall på 131 942 i 2011, noe som er en befolkningsvekst på 1,9% siden 2010.

## Referanser


## Eksterne lenker
* 
* Chamber of Commerce/Tourism website 
* The Oquirrh Times newspaper - West Valley News, Magna Times & Kearns Post Newspapers combined
Nordværnes

**Nordværnes**, eller **Nord-Værnes**,  er ei grend ved innløpet til Tjongsfjorden i Rødøy kommune i Nordland. Stedet er endepunkt for fylkesvei 440 og et av anløpsstedene for Nordlandsekspressen. Nordværnes har en overnattingsbedrift.

## Referanser
Jeff Fabry

**Jeff Fabry** (født 14. april 1973 i Hanford i California) er en amerikansk funksjonshemmet bueskytter, som konkurrerer i klassen W1. Han er handikappet fordi han mistet det meste av venstre arm og fot i en motorsykkelulykke da han var 15 år gammel, og begynte med bueskyting i 1997. 

Han er gift og har to barn.

## Meritter
Han deltok i sitt første Paralympics i 2004, der han fikk bronse individuelt i klassen W1, bak hhv John Cavanagh og Anders Grönberg. Han fikk også bronse i lagkonkurransen, sammen Aaron Cross og Kevin Stone. Ved Paralympiske sommerleker 2008 i Beijing fikk han igjen bronse i klassen W1, der David Drahonisky vant gullet.

Ved Paralympiske sommerleker 2012 i London vant han gull individuelt med buetypen *compound*, i klassen W1. I plasseringsrunden fikk han nest beste poengsum, med 659 poeng. Fabry slo britiske John Cavanagh 7-1 i kvartfinalen og canadiske Norbert Murphy 7-3 i semifinalen, før han til slutt slo tsjekkiske David Drahoninsky i finalen. 

## Referanser


## Eksterne lenker
* IPC - Jeff Fabry 
* London 2012 - Jeff Fabry
Suada

* se systematisk inndeling

***Suada*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore, brune, forholdsvis slanke smygere. Oversiden er svartbrun, bakre del av bakvingen hvit. Undersiden av forvingen er brun, bakvingen brungul.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Suada* de Nicéville, 1895 - 4 arter, Sørøst-Asia
***************** *[[Suada albinus]]* (Semper, 1892)
***************** *[[Suada albolineata]]* Devyatkin, 2000
***************** *[[Suada cataleucos]]* (Staudinger, 1889)
***************** *[[Suada swerga]]* (de Nicéville, 1884)

## Kilder
* Brower, A.V.Z. & Warren, A. (2007) *Suada* på *Tree of life* http://tolweb.org/Suada/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
* 
* Indian Foundation for Butterflies - *Suada swerga* http://45-13.bluehost.com/ifoundbutterflies/11-hesperiidae/suada-swerga
Derek Drouin

**Derek Drouin** (født 6. mars 1990 i Sarnia i Ontario) er en canadisk friidrettsutøver som er verdensmester i høydehopp fra 2015 og olympisk mester fra 2016.

Drouin vant en olympisk bronsemedalje i høydehopp under OL-2012 i London. Han kom på delt tredjeplass med et hopp på 2,29 meter sammen med Mutaz Essa Barshim fra Qater og Robert Grabarz fra Storbritannia. Ivan Ukhov fra Russland vant med 2,38 foran Erik Kynard, Jr. fra USA med 2,33. Etter at Ukhov ble diskvalifisert i 2019, rykket bronsevinnerne opp til sølvvinnere.

Drouin vant gull i høydehopp under Samveldelekene 2014 i Glasgow.

Han ble olympisk mester på høydehopp under Sommer-OL 2016 i Rio de Janeiro.

## OL-medaljer
*  2016  Rio de Janeiro - Gull i friidrett, høydehopp, menn  Canada
*  2012  London - Bronse i friidrett, høydehopp, menn  Canada

## Referanser


## Eksterne lenker
*
Straupe

**Straupe** er en mindre by i Latvia. Fram til 1200-tallet var den del av Idumea-fylket, senere ble den et handelssenter kjent på tysk som *Roop*, og mottok sine privilegier som by 1374. I løpet av 1300-tallet hadde Straupe en blomstringstid som del av Hansaen.

## Referanser
David Drahonínský

**David Drahonínský** (født 1982) er en tsjekkisk funksjonshemmet bueskytter, som konkurrerer i klassen W1. 

## Meritter
Han vant gull med buetypen *compound*, i klassen W1. Han slo John Cavanagh i finalen. 

Ved Paralympiske sommerleker 2012 i London vant han sølv individuelt med buetypen *compound*, i klassen W1. I plasseringsrunden fikk han beste poengsum, med 662 poeng. Drahonínský slo italienske Fabio Azzolini 6-5 i kvartfinalen og finske Osmo Kinnunen 6-0 i semifinalen, før han til slutt tapte 6-2 mot Jeff Fabry i finalen. 

## Referanser


## Eksterne lenker
* 
* London 2012 - David Drahoninsky
Antonio Rossi

**Antonio Rossi** (født 19. desember 1968 i Lecco, Provinsen Lecco) er en tidligere italiensk padler og olympisk mester. Han deltok for femte gang i OL under lekene i Beijing 2008 39 år gammel.

Under sommerlekene i 1992 i Barcelona padlet han sammen med Bruno Dreossi inn til en bronse i K-2 500m. I 1996 i Atlanta var Rossi i båt med Daniele Scarpa på K-2 1000m hvor de tok en gull sammen. Dagen etter gull-løpet var Rossi på ny jakt etter nok et gull som han tok i K-1 500m foran Knut Holmann. Til Sommer-OL 2000 i Sydney var det en ny padlepartner i båten Beniamino Bonomi i K-2 500m og for K-2 1000m. Det var på K-2 1000m igjen at Rossi med Bonomi skulle gjøre det best med en gull (Rossi's tredje, Bonomi's første). I 2004 i Athen skulle det på ny bli en medaljekamp mellom Rossi og nordmenn denne gang mot Eirik Verås Larsen og Nils Olav Fjeldheim, denne gangen tok Rossi og padlepartner Bonomi sølvet foran de nevnte nordmenn med Markus Oscarsson og Henrik Nilsson på toppen av seierspallen. Rossi deltok i Sommer-OL 2008 på K-4 1000m sammen med Franco Benedini, Alberto Ricchetti og Luca Piemonte hvor de til slutt tok en fjerdeplass.

Rossi giftet seg med tidligere OL-deltager (i K-4 under Sommer-OL 1992) i padling Lucia Micheli kort tid etter sine seire i Atlanta.

## Referanser


## Eksterne lenker
*
Policía Federal Ministerial

**Policía Federal Ministerial** er en meksikansk føderal politietat som skal bekjempe organisert kriminalitet og korrupsjon. Etaten har sin historie tilbake til *Policía Judicial Federal*, det føderale kriminalpolitiet i Mexico som i 2001 ble omorganisert til *Agencia Federal de Investigación* og i 2009 til sin nåværende struktur.

Etaten har sitt hovedkontor i Mexico by.

## Referanser